open-index/open-wikipedia-markdown huggingface dataset:
குல்கந்து

**குல்கந்து** (*Gulkand*)**(குல்கண்ட்** அல்லது **குல்கண்டு**) என்பது இந்தோ-பெர்சியாவிலிருந்து வந்ததாக நம்பப்படும் உரோசா இதழ்களின் இனிமையைப் பாதுகாக்கும் முறையாகும். இந்த சொல்லானது பாரசீக மற்றும் அரபு வார்த்தையாகும். இது *குல்* (ரோஜா) மற்றும் *காண்ட்* (சர்க்கரை அல்லது இனிப்பு) எனப் பொருள்படும். 

## தயாரிப்பு
பாரம்பரியமாக, டமாசுக் ரோஜாக்களைப் பயன்படுத்தி குல்கந்து தயாரிக்கப்படுகிறது. சீனா ரோஜா, பிரஞ்சு ரோஜா மற்றும் முட்டைக்கோஸ் ரோஜா ஆகியவை பயன்பாட்டில் உள்ள பிற பொதுவான ரோஜாக்கள் ஆகும். குல்கந்தானது சிறப்பான இளஞ்சிவப்பு ரோஜா இதழ்களைப் பயன்படுத்தித் தயாரிக்கப்படுகிறது. இந்த இதழ்கள் சர்க்கரையுடன் கலக்கப்படுவதால் குல்கந்து கிடைக்கின்றது.
மையம்|thumb|250x250px| குல்கந்து தயார் செய்தல்

## மருத்துவத்தில் பயன்பாடு
குல்கந்து யுனானி மருத்துவ முறையில் குளிர்ச்சியூட்டும் ஊட்டமருந்தாக பயன்படுத்தப்படுகிறது. சோர்வு மற்றும் சோம்பலை எதிர்த்துப் போராடுவது, நினைவாற்றலை மேம்படுத்துதல் மற்றும் இரத்தத்தைச் சுத்திகரிப்பது உள்ளிட்டவற்றிற்குத் தீர்வாகக் குல்கந்து யுனானி மருத்துவ முறையில் பயன்படுத்தப்படுகிறது. தேசிய ஆயுர்வேத மருத்துவ நிறுவனம் குல்கந்தினை  உட்கொள்வதால் கிடைக்கும் நன்மைகளைப் பட்டியல் இட்டு உள்ளது. அமில மிகை மற்றும் மாதவிடாய் வலி நிவாரணியாகச் செயல்படுகிறது.

## மேற்கோள்கள்

பகுப்பு:மாற்று மருத்துவங்கள்
காளன்

thumb|காளன் தயாரிப்பு
**காளன்** (*Kaalan*)(   [kaːɭan]) என்பது தென்னிந்தியாவிலிருந்து வந்த ஒரு கேரள உணவாகும். இது தயிர், தேங்காய் *மற்றும் [[நேந்திரம் (வாழை)|நேந்திரன்]]* (வாழைப்பழம்) அல்லது சேனைக்கிழங்கு பயன்படுத்தி தயார் செய்வது.

இது மிகவும் அடர்த்தியானது. இது புளிச்சேரி எனப்படும் ஒத்த கறியிலிருந்து வேறுபடுகிறது. மேலும் இது அவியலைவிடப் புளிப்பானது. இதன் புளிப்புச் சுவை காரணமாக இதனை நீண்ட காலம் பயன்படுத்தலாம். கூடுதல் சுவைக்காக அதிக மிளகு மற்றும்/அல்லது மிளகாய் சேர்த்தும் தயாரிக்கப்படுகிறது. 

காளன் பொதுவாக சதயத்திருவிழாவின் போது விருந்தின் ஒரு பகுதியாகப் பரிமாறப்படுகிறது.

## மேலும் காண்க

* தென்னிந்திய உணவு முறைகள்

## மேற்கோள்கள்

பகுப்பு:கேரள சமையல்
சாந்தி வில்லியம்ஸ்

**சாந்தி வில்லியம்ஸ்** (*Shanthi Williams*) என்பவர் ஒரு இந்திய திரைப்பட மற்றும் தொலைக்காட்சி நடிகை ஆவார். இவர் பல்வேறு தமிழ், மலையாளத் திரைப்படங்கள் மற்றும் தொடர்களில் துணை வேடங்களில் நடித்துள்ளார்.

## தொழில்
சாந்தி தனது 12 வயதில் குழந்தை நட்சத்திரமாக நடிப்புத் தொழிலுக்கு வந்தார். சாந்தி 1970 இல்  *[[வியட்நாம் வீடு]]*  படத்திலிருந்து நடிக்கத் தொடங்கினார். இவர் 1999 முதல் தொலைக்காட்சி தொடர்களில் நடிக்கத் தொடங்கினார். தொடர்களில் இரண்டாவது முன்னணி பாத்திரம் மற்றும் துணை வேடங்களில் நடித்தார். மெட்டி ஒலி என்ற தொடரில் கட்டுப்பாடுமிக்க தாயாக நடித்ததற்காக இவர் மிகவும் பிரபலமானவர்.

தமிழரசுவின் தாயாக  தென்றலில் நடித்ததற்காக இயக்குநர் கே பாலச்சந்தரிடம் சிறந்த எதிர்மறை பாத்திர நடிகைக்கான விருதைப் பெற்றார். இவருக்கு இயக்குநர் மூலம் எதிர்மறை கதாபாத்திரத்தில் சிறந்த நடிகைக்கான விருது வழங்கப்பட்டது.

## தனிப்பட்ட வாழ்க்கை
சாந்தி வில்லியம்ஸ் மலையாளி பெற்றோருக்கு தமிழ்நாட்டின் கோயம்புத்தூரில் பிறந்தார். இவர் 1979 இல் மலையாளியான ஒளிப்பதிவாளர் ஜே. வில்லியம்சை மணந்தார்  இவர்களுக்கு 4 குழந்தைகள் பிறந்தனர்.

## திரைப்படவியல்

### தமிழ்

* வியட்நாம் வீடு (1970)
* மதன மாளிகை (1976)
*உயர்ந்தவர்கள் (1977)
*ஜெனரல் சக்ரவர்த்தி (1978) -
*மாந்தோப்புக்கிளியே (1979) - லட்சுமி
* பணம் பெண் பாசம் (1980)
* மூடு பனி (திரைப்படம்) (1980) - Chandru's mother
* நெஞ்சத்தை கிள்ளாதே (1980) - Viji's sister-in-law Mala
* ஜென்டில்மேன் (1993)
* கருப்பு நிலா (1995)
* கிழக்கு முகம் (1996)
* பூவே உனக்காக (1996)
* ஆஹா என்ன பொருத்தம் (1997) - மங்கலம்
* காதலே நிம்மதி (1998)
* சொல்லாமலே (1998)
* சுயம்வரம் (1999 திரைப்படம்) (1999) - பல்லவனின் தாய்
* Jodi (1999) - கண்ணனின் தாய்
* உனக்காக மட்டும் (2000) - மங்கலம்
* வானவில் (2000) - பிரியாவின் தாய்
* சிநேகிதியே (2000) - கல்லூரி முதல்வர்
* பெண்ணின் மனதைத் தொட்டு - மைதிலி
* பிரண்ட்ஸ் - பத்மினியின் தந்தையின் நண்பரின் மனைவி
* டும் டும் டும் (2001)
* ஆண்டான் அடிமை (திரைப்படம்) (2001)
* லவ்லி (2001) - நிவேதிதாவின் தாய்
* நரசிம்மா (2001) - வாணதியின் தாய்
* பூவெல்லாம் உன் வாசம் (2001)
* அள்ளித்தந்த வானம் (2001) - கண்ணம்மா
* 12 பி (திரைப்படம்) (2001) சக்தியின் தாய்
* மனதை திருடிவிட்டாய் (2001) - இந்துவின் தாய்
* ரோஜாக்கூட்டம் (2002) - ஆகாசின் தாய்
* கையோடு கை (2003) - ராஜாவின் தாய்
* பார்த்திபன் கனவு (2003) - பார்த்திபனின் தாய்
* திருமலை (திரைப்படம்) (2003) - திருமலையின் தாய்
* நதிக்கரையினிலே (2003)
* புன்னகை பூவே (2003)
* ஆய்த எழுத்து (திரைப்படம்) (2004) - செல்வநாயகத்தின் மனைவி
* மானஸ்தன் (2004)
* உதயா (2004)
* அந்நியன் (திரைப்படம்) (2005) - சுசீலா ராமானுஜன் தாய்
* ஆடும் கூத்து (2005) -
* பாசக்கிளிகள் (2006) -
* ஒரு பொண்ணு ஒரு பையன் (2007) -
* அம்முவாகிய நான் (2007) - கோரிசங்கரின் தாய்
* சீனாதானா 001 (2007) - ஆளுநரின் மனைவி
* ஓடும் மேகங்களே (2008)
* கண்ணுக்குள்ளே (2009) - ஞானபிரகாசத்தின் மனைவி 
* ஆச்சர்யங்கள் (2012) - வாணி
* மூன்று பேர் மூன்று காதல் (2013) - குணசேகரின் தாய்
* அம்மா அம்மம்மா (2014)
* பாபநாசம் (2015) -  ராணியின் தாய்
* நான் அவளை சந்தித்தபோது (2019) 

## தொலைக்காட்சி

## மேற்கோள்கள்

## வெளி இணைப்புகள்

* ஐஎம்டிபியில் சாந்தி வில்லியம்ஸ்

பகுப்பு:தமிழ்த் தொலைக்காட்சி நடிகைகள்
பகுப்பு:1958 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கோவை மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்நாட்டு நடிகைகள்
பகுப்பு:வாழும் மக்கள்
பெ. மகாலிங்கம்

**பெ. மகாலிங்கம்** (*P. Mahalingam*) இந்தியாவைச் சேர்ந்த ஓர் அரசியல்வாதியாவார். வி. பெ. நாகை மாலி என்ற பெயராலும் இவர் அழைக்கப்படுகிறார். 
தமிழ்நாட்டின் முன்னாள் சட்டமன்ற உறுப்பினராக இருந்தார். இவர் 2011ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இந்திய பொதுவுடமைக் கட்சியின் மார்க்சியப் பிரிவு வேட்பாளராகப் கீழ்வேலூர் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு தேர்தலில் தோல்வியடைந்த இவர் 2021 ஆம் ஆண்டு நடைபெற்ற தேர்தலில் இவர் வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:நாகப்பட்டினம் மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
ராஜன் சர்மா

**ராஜன் சர்மா** (*Rajan Sarma*) என்பவர் 1980 களில் தீவிரமாக செயல்பட்ட  தமிழ் திரைப்பட மற்றும் தொலைக்காட்சி தொடர் இயக்குநர் ஆவார். .

## படைப்புகள்

### படங்கள்

* யாரோ அழைக்கிறார்கள் என்னை
* *[[கையோடு கை]]*
* *[[தொண்டன் (1995 திரைப்படம்)|தொண்டன்]]*

### தொடர்கள்

* தரையில் இறங்கும் விமானங்கள்
* புந்தரில் கனவுகல்
* இன்னலேடே ஆல்கர் (மலையாளம்)
* தமிழக இசைமகன்கள்
* காவேரி
* வளர்ப்பு மகள்
* விடியல் வரும்
* பெண்ணல்ல தேவதை
* காடுகள்
* காயதிரி மந்திரம்

### இசை

* சங்கீதா மங்கல்
* ராகரோக்

### தொலை படங்கள்

* கொல் அல்லது கொல்லப்படு
* கொல்லவா கொஞ்சவா
* காதல். காம்

## குறிப்புகள்

* www.sarmacinema.com - உண்மையான சினிமா இயக்கத்தின் வலை போர்டல் .
* www.cinemaexpress.com - 'கயோடு காய்' படத்தின் விமர்சனம் 

பகுப்பு:தமிழ்நாட்டுத் திரைப்பட இயக்குநர்கள்
பகுப்பு:விழுப்புரம் மாவட்ட மக்கள்
பகுப்பு:1956 பிறப்புகள்
பகுப்பு:வாழும் மக்கள்
சசனிசிகி

**சசனிசிகி** (*Sasanishiki*) என்பது ஜப்பானின் செண்டாய் மாகாண ஜப்பானிய அரிசி ஆகும்.

1963ஆம் ஆண்டில் ஜப்பானில் மியாகி மாகாணத்தில் உள்ள ஃபுருகாவா வேளாண் பரிசோதனை நிலையத்தில் ஹட்சுனிஷிகி மற்றும் சசாஷிகுரே ஆகியவற்றின் கலப்பினமாக சசனிஷிகி உருவாக்கப்பட்டது. இந்த குறிப்பிட்ட வகையான ஜப்பானிய அரிசியின் தனித்துவமான அம்சம், குளிர்ச்சியின் போதும் தன்னுடைய சுவையில் மாற்றமின்றி காணப்படும். இந்தப் பண்பு சுசிக்கு ஏற்றது. ஜப்பானில் உள்ள சில சுசி உணவகங்கள் இந்த அரிசியைப் பயன்படுத்துவதை விளம்பரப்படுத்துகின்றன.

## மேலும் காண்க
* ஜப்பானிய அரிசி

## மேற்கோள்கள்

## வெளி இணைப்புகள்

* குண்டு வெடிப்பு-எதிர்ப்பு மல்டிலைன் வகை அரிசி இனப்பெருக்கம், சசனிஷிகி பி.எல்

பகுப்பு:நெல் வகைகள்
சுவாமிநாதன்

**லொள்ளு சபா சுவாமிநாதன்** (பிறப்பு: சனவரி 31, 1959) என்பவர் ஒரு இந்திய நகைச்சுவை நடிகராவார். இவர் குறிப்பாக தமிழ்த் திரைப்பட மற்றும் ஊடகத் துறையில் பணியாற்றுகிறார். விஜய் தொலைக்காட்சியின் நையாண்டித் தொடரான *[[லொள்ளு சபா]]வில்* இவர் முக்கிய வேடங்களில் தோன்றினார்.

## திரைப்படவியல்

### தொலைக்காட்சி

* ஆனந்த பவன்
* *[[லொள்ளு சபா]]*
* *[[மெட்டி ஒலி]]*
* *[[கோலங்கள் (தொலைக்காட்சித் தொடர்)|கோலங்கள்]]*
* *அரசி*
* *[[தென்றல் (தொலைக்காட்சித் தொடர்)|தென்றல்]]*
* *[[வாணி ராணி (தொலைக்காட்சித் தொடர்)|வாணி ராணி]]*
* *[[பிரியமானவள்]]*
* *ஆல் இன் ஆல் அலமேலு*
* *[[கனா காணும் காலங்கள்]]*
* *[[பிக் பாஸ் தமிழ் 4]]* (விருந்தினர்)

## குறிப்புகள்
 

## வெளி இணைப்புகள்

* 

பகுப்பு:1959 பிறப்புகள்
பகுப்பு:தமிழ்நாட்டு நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்
சிந்தூரி

**சிந்தூரி** (*Sindhuri*) என்பவர் ஒரு இந்திய நடிகை ஆவார். இவர் குறிப்பாக தமிழ், தெலுங்கு, மலையாளத் திரைப்படங்களில் பணியாற்றி வருகிறார். *[[பாய்ஸ் (திரைப்படம்)|பாய்ஸ்]]* (2003) திரைப்படத்தில் அறிமுகமான பிறகு, *[[சூப்பர் டா]]* (2004), *குண்டம்மா காரி மனவாடு* (2007) உள்ளிட்ட படங்களில் நடித்துள்ளார்.

## தொழில்
சிந்தூரி தனது நடிப்பு வாழ்க்கையை  ஷங்கரின் *[[பாய்ஸ் (திரைப்படம்)|பாய்ஸ்]]* (2003) படத்தில் துணை வேடத்தில் நடித்ததன் வழியாக தொடங்கினார். அதில் இவர்  ஜெனிலியாவின் நான்கு தோழிகளில் ஒருவராக நடித்தார். இதன்பிறகு  மும்தாஜின் தயாரிப்பில் வெளியான *[[தத்தி தாவுது மனசு]]* (2003), *[[என்னவோ புடிச்சிருக்கு]]* (2004) போன்ற படங்களில் முன்னணி வேடங்களில் நடிக்க வாய்ப்பைப் பெற்றார். இரண்டு படங்களும் குறைந்த வரவேற்பையே பெற்றன.  கிராமத்து பெண் மற்றும் கல்லூரி மாணவி என மாறுபட்ட வேடங்களில் நடித்திருந்தாலும், சிந்துரியால் பெரிய படங்களில் பணியாற்றும் வாய்ப்பை பெற முடியவில்லை.  இவரது பிந்தைய படங்களான *[[சூப்பர் டா]]* (2004) மற்றும் *[[நிறம் (திரைப்படம்)|நிறம்]]* ஆகியவையும் இவரை ஒரு முன்னணி நடிகையாக நிலைநிறுத்தத் தவறிவிட்டன. இந்த காலகட்டத்தில் இவர் *[[உணர்ச்சிகள் (2005 திரைப்படம்)|உணர்ச்சிகள்]]* 
(2006) படத்திலும் நடித்தார். ஆனால் இறுதியில் அக்காட்சிகள் படத்தில் இடம்பெறவில்லை. அதே நேரத்தில் இவர் நடித்த கண்ணமாபேட்டை மற்றும் வசீகரனுக்கு ஜோடியாக *பூக்கள்* உள்ளிட்ட பிற படங்கள் தயாரிப்புப் பணியின்போது இடையில் நிறுத்தப்பட்டன.

இயக்குநர் அலிக்கு ஜோடியாக தெலுங்கு நகைச்சுவை வெற்றிப் படமான *குண்டம்மா காரி மனவாடு* (2007) படத்தில் நடித்தார். இந்த படம் முன்னணி பாத்திரத்தில் நடித்த இவருக்கு  மிகப்பெரிய வெற்றியைத் தந்தது. இவர் மலையாளத் திரையுலகிலும் நுழைந்தார், *ஷாம்பு*, முதலில் 2004 இல் படமாக்கப்பட்டது, 2008 இல் திரையரங்குகளில் வெளியிடப்பட்டது. 2008 திசம்பரில், சிந்துரி தமிழ் படங்களில் அதிகமான படங்களில் நடிக்க ஆர்வுமுள்ளதை வெளிப்படுத்தினார் மேலும் கவர்ச்சியான ஒளிப்படப்பிடிப்புகளில் கலந்துகொண்டார். அதே நேரத்தில் குத்தாட்ட பாடல்களில் இடம்பெறுவதற்கான ஆர்வத்தையும் வெளிப்படுத்தினார்.

## திரைப்படவியல்

## குறிப்புகள்
 

பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ் நடிகைகள்
பேராங்

**பேராங்** (*Behrang*) என்பது மலேசியா, பேராக் மாநிலத்தில், முவாலிம் மாவட்டத்தில் உள்ள ஒரு நகரம். கோலாலம்பூர் மாநகரத்தில் இருந்து 87 கி.மீ.; ஈப்போ மாநகரத்தில் இருந்து 118 கி.மீ. தொலைவில் அமைந்து உள்ள நகரம்.

பேராங் நகரத்திற்கு அருகில் 10 கி.மீ. தொலைவில் தஞ்சோங் மாலிம் நகரம் உள்ளது. அதற்கும் அடுத்து 13 கி.மீ. தொலைவில் சிலிம் ரீவர் நகரம் உள்ளது.

பேராங் நகரத்திற்கு மிக அருகில் உள்ள இடங்கள் பேராங் உலு (Behrang Ulu); பேராங் ஸ்டேசன் (Behrang Stesen); கம்போங் கெலாவார் (Kampung Kelawar). பேராங் உலு பகுதியில் புகழ்பெற்ற நீர் அருவி உள்ளது. அதன் பெயர் சுங்கை பில் நீர் அருவி (Sungai Bil Waterfall). உள்ளூர் மக்களுக்கு மட்டும் அல்ல. நாடளவில் அனைவருக்கும் தெரிந்த இடமாகும்.

## பொது

சுங்கை பில் நீர் அருவி பச்சைக் காட்டுக்குள் சற்று தொலைதூரத்தில் உள்ளது. நடந்தே செல்லலாம். ஒற்றையடிப் பாதைகளைப் போட்டு வைத்து இருக்கின்றனர். குளிர்ந்த நதி. குளிர்ந்த நீர். கண்ணுக்கு இனிய இயற்கைக் காட்சிகள். பச்சைப் பசேல் வண்ணங்களைப் பார்த்து ரசித்துக் கொண்டே ஓய்வு எடுப்பதற்கு நல்ல இடம்.

## பேராங் ரீவர் தமிழ்ப்பள்ளி

பேராங்கில் ஒரு தமிழ்ப்பள்ளி இருந்தது. பேராங் ரீவர் தோட்டத் தமிழ்ப்பள்ளி. ஒரு காலக் கட்டத்தில் 12 மாணவர்களோடு அதன் எதிர்காலத்தை தொலைத்துக் கொண்டிருந்தது. இப்போது பண்டார் பேராங்கிற்கு இடம் பெயர்ந்து புது உருமாற்றத்துடன் புதுப் பொலிவுடன் மிளிர்கின்றது.

பேராங் ரீவர் தமிழ்ப்பள்ளி மாநில ரீதியிலும்; தேசிய நிலையிலும்; அனைத்துல நிலையிலும் பல்வேறு சாதனைகளை தொடர்ந்து படைத்து வருகிறது. 2017-ஆம் ஆண்டு இந்தப் பள்ளியிலேயே ஒரு பாலர் பள்ளி அமைக்கும் அனுமதியைக் கல்வி அமைச்சு வழங்கியது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
பகுப்பு:பேராக்
மனோசித்ரா

**மனோசித்ரா** (*Manochitra*, பிறப்பு 5 மார்ச் 1995) என்பவர் ஒரு இந்திய திரைப்பட நடிகை ஆவார். இவர் தமிழ், மலையாளம், தெலுங்கு படங்களில் நடித்துள்ளார்.

## தொழில்
மனோசத்ரா *[[இன்னொருவன்]]* (2009) படத்தின் வழியாக *மனோஹா* என்ற திரைப் பெயரில் அறிமுகமானார்.   பின்னர்  காஞ்சீபுரம் காமாட்சி கோவிலில் இயக்குநர் மீரா கதிரவனை சந்தித்தார். அவர் தனது அடுத்த படத்தில் ஜெய் ஜோடியாக நடிக்கும்படி கேட்டுக்கொண்டார்.  *[[அவள் பெயர் தமிழரசி (திரைப்படம்)|அவள் பெயர் தமிழரசி]]* படத்தில் இவர் முதன்மை வேடத்தில் நடித்தபோது, இயக்குநர் மீரா கதிரவன் நடிகையை நேர்காணல்களைத் தவிர்க்கும்படி கேட்டுக் கொண்டார், மேலும் படத்தின் இசை வெளியீடு வரை நாயகி குறித்த ரகசியத்தை தக்க வைத்துக் கொள்ளும் விதமாக விளம்பர நிகழ்வுகளில் இருந்து விலகி இருக்க வேண்டும் என்றார். இவர் அப்படத்தில் நந்தகி என்று குறிப்பிடப்பட்டார்.  இந்த படம் வணிக ரீதியாக சராசரி வசூலை ஈட்டியது. ஆனால் விமர்சன ரீதியாக பாராட்டைப் பெற்றது. மேலும் இவர் சிறந்த அறிமுக நடிகைக்கான விஜய் விருதுக்கு பரிந்துரைக்கப்பட்டார் . இவர் பின்னர் தனது இயற் பெயரான மனோச்சித்ரா என்ற பெயரையே தன் திரைப் பெயராக மாற்றிக்கொண்டார். இதன் பிறகு விரைவில் அறிமுக இயக்குநர் கணேசின் *தாண்டவக்கோனே* மற்றும் ஆனந்த கண்ணனுக்கு ஜோடியாக ஆர்.பாலுவின் இத்தனை *நாள் எங்கிருந்தாய்* போன்ற படங்களில் பணிபுரியத் தொடங்கினார். இருப்பினும், இந்த படங்கள் வெளியிடப்படவில்லை. படங்கள் தயாரிப்பு நிலையிலேயே நின்றுவிட்டன.   தயாரிப்பாளரின் நிதி சிக்கலால்,  விமலுடன் நடித்த *கலிங்கத்துப் பரணி* என்ற மற்றொரு படமும் தயாரிப்பில் பாதியிலேயே நிறுத்தப்பட்டது.

2012 ஆம் ஆண்டில், சீனு இராமசாமியின் *[[நீர்ப்பறவை (திரைப்படம்)|நீர்ப்பறவை]]* படத்தில் மனோச்சித்ரா துணை வேடத்தில் நடித்தார். 2014 ஆம் ஆண்டில், பிரசன்னா மற்றும் விமலுடன் இணைந்து  *[[நேற்று இன்று]]* படத்தில் நடித்தார். மேலும்  சிவா இயக்கிய அதிரடி படமான *[[வீரம் (திரைப்படம்)|வீரம்]]* படத்திலும் நடித்தார்.  மனோச்சித்ரா தெலுங்கு திரையுலகில் *மல்லிகாடு மேரேஜ் புரேகு* (2014) மூலம் அறிமுகமானார். அதில் இவர்  மேகா ஸ்ரீகாந்த்துக்கு ஜோடியாகவும்,  மலையாள படத்தில் *பியானிஸ்ட்* (2014) படத்தில் நாயகியாக நடித்தார்.   மனோச்சித்ரா பின்னர்  *பியானிஸ்ட்டின்* மறு ஆக்கமான *ஓரு வானவில் போலே*, படம் மற்றும் தெலுங்குத் திரைப்படமான *நட்டு கோடி ஆகியவற்றில்* நடிக்க ஒப்பந்தமானார். இரண்டு படங்களும் அறியப்படாத காரணங்களால் வெளியாகவில்லை.  2016 ஆம் ஆண்டில், *அந்தமான்* (2016) படத்தில்  ரிச்சர்ட் ரிசிக்கு ஜோடியாக நடித்தார்.

## திரைப்படவியல்

* *குறிப்பில் ஏதும் குறிப்பிடப்படாத, எல்லா படங்களும் தமிழ் படங்களாகும்.*

## குறிப்புகள்
 

## வெளி இணைப்புகள்

* 

பகுப்பு:1995 பிறப்புகள்
பகுப்பு:காஞ்சிபுரம் மாவட்ட மக்கள்
பகுப்பு:தமிழ்நாட்டு நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
எண்ணிம மீன் நூலகம்

**எண்ணிம மீன் நூலகம்** (*Digital Fish Library*)(டி.எஃப்.எல்) என்பது கலிபோர்னியா பல்கலைக்கழக (சான் டியாகோ) திட்டமாகும். இது தேசிய அறிவியல் அறக்கட்டளையின் (என்.எஸ்.எஃப்) உயிரியல் உள்கட்டமைப்பு முயற்சி (டி.பி.ஐ) நிதியளிப்பில் செயல்படுத்தப்படுகிறது. காந்த அதிர்வு அலை வரைவு (எம்ஆர்ஐ) மூலம் பெறப்பட்ட மீன்களின் உள் மற்றும் வெளிப்புற உடற்கூறியலின் இருபரிமாணம் மற்றும் முப்பரிமாண காட்சிகளை உருவாக்கி இணையத்தில் கிடைக்கச் செய்கிறது.

யு.சி சான் டியாகோவில் வினைசார் காந்த ஒத்ததிர்வு வரைவு (சி.எஃப்.எம்.ஆர்.ஐ) பலவகை பயணர் வசதி மையத்தில் வைக்கப்பட்டுள்ள உயர் தெளிவுத்திறன் கொண்ட காந்த அதிர்வு அலைவரைவியினைப்  பயன்படுத்தி எண்ணிம மீன் நூலகத்திற்கான தகவல்கள் உருவாக்கப்படுகின்றன. இந்த கருவிகள் விலங்கு திசுக்களின் முப்பரிமாண படங்களை எடுக்கக் காந்தப்புலங்களைப் பயன்படுத்துகின்றன. ஆராய்ச்சியாளர்கள் இவற்றின் பாதிப்பு ஏதுமில்லாமல் காட்சிகளைக் காண அனுமதிக்கிறது. மேலும் காட்சிகளின் முப்பரிமாண உடற்கூறியல் அளவையும் விவரிக்கிறது. இசுகிரிப்சு சமுத்திரவியல் நிறுவனம் (SIO) நிறுவனத்திடமிருந்து பெறப்பட்ட மீன்களின் படங்களை யு.சி. சான் டியாகோவின் அறிவியல் கணக்கீட்டு மையத்தின் (சி.எஸ்.சி.ஐ) ஊழியர்கள் படியெடுக்கின்றனர்.

பிப்ரவரி 2010ஆம் ஆண்டு நிலவரப்படி, எண்ணிம மீன் நூலகத்தில் ஐந்து வகை மீன்களை உள்ளடக்கிய கிட்டத்தட்ட 300 சிற்றினங்கள் உள்ளன. இவை 5 வகுப்பில் 60 வரிசையில் 56 வரிசைகளும், நெல்சன், 2006ல் விவரித்த 521 மீன் குடும்பங்களில் 200 க்கும் மேற்பட்டவை உள்ளன. எண்ணிம மீன் நூலகத்தின் படங்கள் பல சக மதிப்பாய்வு செய்யப்பட்ட அறிவியல் ஆய்வுகளுக்களிலும் ஆய்வுக் கட்டுரைத் தொகுப்பிலும் பங்களித்துள்ளது.

எண்ணிம மீன் நூலகப் பணிகள் குறித்து  இரண்டு தேசிய புவியியல் ஆவணப்படங்கள் ஊடகங்களில் வெளி வந்துள்ளன. *காந்த நேவிகேட்டர்*  மற்றும் *அல்டிமேட் [[சுறா]]*.

## மேற்கோள்கள்

## வெளி இணைப்புகள்

* டிஜிட்டல் மீன் நூலகம்
* தேசிய அறிவியல் அறக்கட்டளை (என்எஸ்எஃப்) செய்தி வெளியீடு 06-046
* ஸ்க்ரிப்ஸ் இன்ஸ்டிடியூட் ஆப் ஓசியானோகிராபி (SIO) செய்தி வெளியீடு: மார்ச் 16, 2006 
* தேசிய புவியியல் சேனல் வீடியோ டி.எஃப்.எல்
பகுப்பு:விலங்கியல்
பகுப்பு:தரவகம்
பகுப்பு:எண்ணிம நூலகங்கள்
மிகச்சிறிய மீன்கள் பட்டியல்

உலகின் **மிகச்சிறிய மீன்கள்** (List of smallest fish) அவற்றின் அளவினைப் பயன்படுத்திப் பட்டியலிடப்பட்டுள்ளன.

முதிர்ச்சியடைந்த மீன்களின் குறைந்தபட்ச நிலையான நீளத்தின் அடிப்படையில் சில மீன்கள் பட்டியலிடப்பட்டன. அவற்றில் *[[இந்தோனேசிய மீச்சிறு கெண்டை]]* *பேடோசிப்ரிஸ் புரோஜெனெடிகா* பெண் மீன்  நீளமுடையது. தடித்த குழந்தை மீன் (*சிண்டிலேரியா ப்ரெவிபிங்குயிசு*) பெண் மீன்  நீளமும் ஆண் மீன்  நீளமும் உடையன. *போட்டோகாரினசு செபைனிசெப்சு* ஆண்  நீளம் வரை வளரக்கூடியது சிறிய இனத்தின் பெரும்பான்மையான அதிகபட்ச அளவு (பெரும்பாலும் மீன்களில் பயன்படுத்தப்படும் ஒரு அளவீடு), அடிப்படையில் *பெடோசைப்ரிசு புரோகெனெடிகா*, குள்ள பிக்மி கோபி *(பாண்டகா பிக்மேயே),* சின்ன குள்ள கோபி *(டிரைமோடாம் நானசு)* மற்றும் தடித்த சிசுமீன் *(சிண்டேலிரியா பிரேவிபின்குயிசு)* முதலியன   அதிக நீளத்தில் அறியப்படவில்லை. மற்றும் இரண்டு *லெப்டோபிலிப்னியன்*  ஒரு சில மாதிரிகள் மட்டுமே அளவிடப்பட்டிருப்பதால், இவற்றின் முழு வரம்பைப் பற்றிய நிச்சயமற்ற நிலை உள்ளது.

இவற்றில் பெரும்பாலானவற்றின் எடையில் சிறிய அல்லது தரவு கிடைக்கவில்லை என்ற நிலை உள்ளது. தடித்த சிசு மீன் (சி*ண்டிலேரியா பிரெவிபிங்குயிசு*) மிகச்சிறியதாக (1 மில்லி கிராமுக்கும் குறைவாக) இருக்கலாம்.

## உலகின் மிகச்சிறிய மீன்களின் பட்டியல்

## மேலும் காண்க

* மிகப்பெரிய மீன்களின் பட்டியல்
* மிகச்சிறிய உயிரினங்கள்

## மேற்கோள்கள்

*
பத்தாங் பாடாங் மாவட்டம்

**பத்தாங் பாடாங்** () என்பது மலேசியா, பேராக் மாநிலத்தில் உள்ள 12 மாவட்டங்களில் ஒரு மாவட்டம் ஆகும். தாப்பா மாவட்ட மன்றம் (*Tapah District Council*) எனும் நகராட்சி மன்றத்தினால் நிர்வாகம் செய்யப்படுகிறது. தாப்பாவில் தலைமையகத்தைக் கொண்டுள்ளது. பத்தாங் பாடாங் மாவட்டத்தில் உள்ள முக்கிய நகரங்கள் பீடோர்; தாப்பா; சுங்கை.

2016 ஜனவரி 11-ஆம் தேதி, பத்தாங் பாடாங் மாவட்டத்தில் இருந்து முவாலிம் மாவட்டம் எனும் புதிய மாவட்டம் உருவாக்கப்பட்டது. அந்த வகையில் முன்பு இருந்த தஞ்சோங் மாலிம் துணை மாவட்டம்; புதிய முழு மாவட்டமாக மாற்றம் கண்டது.

2007 ஆகஸ்ட் மாதம், பத்தாங் பாடாங் மாவட்டத்தில் பெரிய நீர்நிலைகள் கண்டுபிடிக்கப்பட்டதாக பேராக் மாநில அரசாங்கம் அறிவித்தது. அண்டை மாநிலமான சிலாங்கூர் மாநிலத்தின் நீர்ப் பற்றாக்குறை பிரச்சினைகளைத் தீர்க்க உதவும் வகையில் நீர் விற்பனைக்குத் திட்டம் வகுக்கப் பட்டது.

## நிர்வாகப் பிரிவுகள்

பத்தாங் பாடாங் மாவட்டம் 4 துணை மாவட்டங்களாகப் பிரிக்கப்பட்டு உள்ளது.

* பத்தாங் பாடாங் (தாப்பா)
* பீடோர்
* செண்டிரியாங்
* சுங்கை

## மலேசிய நாடாளுமன்றம்

மலேசிய நாடாளுமன்றத்தில் பத்தாங் பாடாங் மாவட்ட பிரதிநிதிகளின் பட்டியல் (டேவான் ராக்யாட்) (2021). மலேசிய நாடாளுமன்றத்தின் மக்களவையை டேவான் ராக்யாட் என்று அழைக்கின்றனர். மலேசியத் தலைநகரமான கோலாலம்பூரில் நாடாளுமன்ற மாளிகை உள்ளது. அங்குதான் நாடாளுமன்றக் கூட்டங்கள் நடைபெறுகின்றன. 


## பேராக் மாநில சட்டமன்றம்

பேராக் மாநில சட்டமன்றத்தில் பத்தாங் பாடாங் மாவட்டப் பிரதிநிதிகள் (2021)


## பொது போக்குவரத்து
### இரயில் சேவை
பத்தாங் பாடாங் மாவட்டத்தில் இரண்டு இரயில் நிலையங்கள் உள்ளன. அவை: தாப்பா தொடருந்து நிலையம் மற்றும் சுங்கை தொடருந்து நிலையம்.

## மேற்கோள்கள்

## மேலும் காண்க
* பத்தாங் பாடாங் இணையத்தளம்: https://ptg.perak.gov.my/portal/web/tapah

## வெளி இணைப்புகள்
* 

பகுப்பு:மலேசியாவின் மாவட்டங்கள்‎ 
பகுப்பு:பேராக் மாவட்டங்கள்
கங்கோலிகாட்

**கங்கோலிகாட்** (*Gangolihat*) என்பது இந்தியாவின் உத்தராகண்டம் மாநிலத்தின் [பிதௌரகட் மாவட்டத்திலுள்ள ஒரு சிறிய [இமயமலை மலை நகரமாகும். இது மாவட்டத்தின் வட்டமாகவும் ,துணைப் பிரதேச தலைமையகமாகவும் இருக்கிறது. இங்கு அமைந்துள்ள காளி தேவியின் கோயில் காளிகாவின் சக்தி பீடங்களுக்கு பெயர் பெற்றது. இங்கிருந்து 12 கி.மீ. தொலைவில் அமைந்துள்ள படால் புவனேசுவர் குகைகள் முக்கிய சுற்றுலா தலமாகும். 3 முதல் 4 கி.மீ அருகிலுள்ள தசைதால் என்ற இடத்தில் அமைந்துள்ள ஒரு சிறிய ஏரியும், சௌகோரி மற்றும் பெரிநாக் போன்ற இடங்களின் மலை வாழிடங்களான  பஞ்சசூலி சிகரங்களும், நந்தா தேவி சிகரங்களும் இங்கிருந்து காணலாம்

## நிலவியல்
கங்கோலிகாட் 29.48 ° வடக்கிலும் 80.05 ° கிழக்கிலும் அமைந்துள்ளது.  இது சராசரியாக 1,760 மீட்டர் (5,773 அடி) உயரத்தில் உள்ளது. பிதௌரகட்டிலிருந்து 78 கி.மீ. தொலைவில் பிரதான நகரம் ஒரு மலையுச்சியில் உள்ளது. இப்பகுதி சரயு, இராம்கங்கா ஆகிய இரண்டு ஆறுகளால் சூழப்பட்டுள்ளது. இது பிராந்தியத்தின் அடிவாரத்தில் காட்டில் சந்திக்கிறது. இந்த இரண்டு நதிகளும் வலிமைமிக்க இமயமலையின் தோள்களில் ஒரு மாலையைப் போல ஆக்குகின்றன. இந்த இரண்டு ஆறுகளும் கங்கை (உள்ளூர் பேச்சுவழக்கில் நதி) + அவாலி (கார்லண்ட்) என்ற பகுதிக்கு கங்காவளியை உருவாக்குகின்றன. இது பின்னர் கங்கோலியாக மாறியது. இப்பகுதி கடந்த காலங்களில் உள்ளூர் மக்களுக்கான முக்கிய சந்தைகள் / சேகரிக்கும் இடமாக இருந்துள்ளது. இது கங்கோலிகாட்டின் பெயரை உருவாக்கியது.

## ஆர்வமுள்ள இடங்கள்
வலது|thumb|230x230px| கங்கோலிகாட்டிலிருந்து தெரியும் மலைகளின் காட்சி
கங்கோலிகாட் பல பழங்கால கோயில்கள் மற்றும் குகைகளின் தளமாகும், இதில் கிழக்கில்  காளிகா, வடக்கே அம்பிகா தேவால்,  மேற்கில் சாமுண்டா கோயில், வைஷ்ணவி கோயில் ஆகிய கோயில்கள் இருக்கின்றன. வைணவி தேவி கோயிலிருந்து இமயமலையை தெளிவாகக் காண முடியும். இந்த கோயில் இந்து புனித புத்தகங்களில் எழுதப்பட்ட 'சைல பர்வதம்' என்று அழைக்கப்படும் ஒரு மலையில் அமைந்துள்ளது.

## குறிப்புகள்

பகுப்பு:Coordinates on Wikidata
பகுப்பு:உத்தராகண்ட வரலாறு
பகுப்பு:உத்தராகண்ட மாநில ஊர்களும் நகரங்களும்
மத்திய தரைக்கடல் நீர் மூஞ்சூறு

**மத்திய தரைக்கடல்**, **தெற்கு** அல்லது **மில்லரின் நீர் மூஞ்சூறு** (*Mediterranean water shrew*)(*நியோமிசு அனோமலசு*) என்பது சொரிசிடே குடும்பத்தில் உள்ள பாலூட்டி இனமாகும்.

## பரவல்
இந்த மூஞ்சூறு அல்பேனியா, ஆஸ்திரியா, பெல்ஜியம், போசுனியா எர்செகோவினா, பல்காரியா, குரோவாசியா, செக் குடியரசு, பிரான்சு, ஜெர்மனி, கிரேக்கம், அங்கேரி, ஈரான், இத்தாலி, லீக்கின்ஸ்டைன், லித்துவேனியா, மொண்டெனேகுரோ, வடக்கு மக்கெதோனியா, போலந்து, போர்த்துக்கல், உருமேனியா, செர்பியா, சிலோவாக்கியா, சுலோவீனியா, எசுப்பானியா, சுவிட்சர்லாந்து, துருக்கி, உக்ரைன் உள்ளிட்ட நாடுகளில் காணப்படுகிறது .

## உணவுப் பழக்கம்
இது முக்கியமாக நீர் நிலவாழ்வன, சிறிய மீன்கள் முதலியவற்றை உணவாக உட்கொள்கிறது. பூச்சிகள் மற்றும் புழுக்களையும் உண்ணுகின்றன. இதன் உடலமைப்பு காரணமாக உடல் வெப்பத்தை மிக விரைவாக இழப்பதால், ஒவ்வொரு நாளும் இதன் உடல் எடையில் இரண்டு அல்லது மூன்று மடங்கு சாப்பிட வேண்டும்.

## மேற்கோள்கள்

* Insectivore Specialist Group 1996.  Neomys anomalus.   2006 IUCN Red List of Threatened Species.   Downloaded on 30 July 2007.

பகுப்பு:மூஞ்சூறு
செந்தொண்டை ஈப்பிடிப்பான்

**செந்தொண்டை ஈப்பிடிப்பான்** அல்லது **தைகா ஈப்பிடிப்பான்** [Taiga flycatcher (*பைசெடுலா அல்பிசிலா*)] என்பது தொல்லுலக ஈப்பிடிப்பான் குடும்பத்தினைச் சேர்ந்த ஒரு வலசை போகும் குருவி ஆகும். இக்குருவியினம் சைபீரிய தைகா காடுகள் தொடங்கி காம்சட்கா தீபகற்பம் வரையிலும் மங்கோலியாவிலும் இனப்பெருக்கம் செய்கின்றது. இது இந்தியா, வங்கதேசம், மியான்மர், தாய்லாந்து, கம்போடியா உள்ளிட்ட தென்கிழக்கு ஆசிய நாடுகளுக்கும் மழைக்காலத்தில் வலசை போகின்றது. இந்தியாவின் மேற்குப் பகுதிகளிலும் வட, வடகிழக்குப் பகுதிகளிலும் இக்குருவியைக் காணலாம்; தமிழ்நாட்டில் அரிதாகவே காணப்படுப்படுகிறது.

## உடலமைப்பும் அடையாளமும்
* உடல் நீளம் 11.5 செ. மீ. முதல் 12.5 செ. மீ. வரை நீளம் இருக்கும்; பழுப்பு நிற உடலும் வெண்ணிற அடிப்பகுதியும் கொண்டது.  
* வாலின் மேற்பகுதி கருப்பாகவும் ஓரமும் அடிப்பகுதியும் வெண்மையாகவும் இருக்கும். 
* ஈப்பிடிப்பான்களுக்கே உரித்தான பெரிய கண்ணும் அதைச் சுற்றி வெண்ணிற வளையமும் உண்டு; கருத்த, சிறிய அலகினைக் கொண்டது.   
* ஆண் குருவியின் தொண்டைப் பகுதியில் உள்ள செம்மஞ்சள் (ஆரஞ்சு) திட்டும் தலைப்பகுதியின் நீலம் கலந்த சாம்பல் நிறமும் இதை எளிதில் அடையாளம் காண உதவும்.

## கள இயல்புகள்
செந்தொண்டை ஈப்பிடிப்பானை மரங்கள் அடர்ந்த தோட்டங்களிலும் காடுகளிலும் காணலாம். பறக்கும் போதே இவை, இரையைப் பிடிப்பதும் இலைகளில் புழுக்களைத் தேடும் போது கதிர்குருவிகளைப் போன்ற செயல்பாட்டினையும் கொண்டது. மரங்களில் உள்ள பொந்துகளில் 4 முதல் 7 முட்டைகள் வரை இடும். மரங்களை வெட்டி காடுகளை அழிப்பதால் இவ்வினத்திற்கு ஆபத்து ஏற்படுகின்றது.

## குரல்
*ட்ர்ர்ர்* (*trrr*...) என்றும் அழுத்தமான *டிக்* ... *டிக்* ... என்றும் குரலெழுப்பும்; குரல் உயர் சுருதியில் அதிர்வொலியாக இருக்கும்.

## படத் தொகுப்பு

File:Red-throated Flycatcher (Ficedula parva) at Sindhrot near Vadodara, Gujrat Pix 112.jpg|வதோதராவில் 
File:The Taiga Flycatcher.JPG|சண்டிகரில் 
File:Taiga flycatcher HR.jpg|வங்கதேசத்தின் மதோப்பூர் ஏரியில் 
File:Taiga_Flycatcher.jpg|ஐதராபாதில் 
File:4G4A5115.jpg|ஆண் 
File:4G4A7194.jpg|பெண் 



## மேற்கோள்கள்

பகுப்பு:தமிழ்நாட்டில் காணப்படும் பறவைகள்
பகுப்பு:வலசை போகும் பறவைகள்
மகா கணபதி மகாமாயா கோயில்

**மகா கணபதி மகாமாயா கோயில்** (*Maha Ganapathi Mahammaya Temple*) என்பது  கர்நாடக மாநிலத்தின் வட கன்னட மாவட்டத்தில் சிராலியில் அமைந்துள்ளது. இது, கவுட சரஸ்வத் பிராமணச் சமூகத்தின் குலதேவதைக் கோயிலாகும். மேலும், காமத், பட், புராணிக், பிரபு, ஜோயிஷி, மல்லியாஸ், குட்வா மற்றும் நாயக் குடும்பங்களின் குலதேதைக் கோயிலாகவும் இருக்கிறது. இது, பத்கல் அல்லது முருதீசுவராவிலிருந்து ஐந்து நிமிட பயணத்தில் அமைந்துள்ளது. இந்த கோயில் சுமார் 400 ஆண்டுகளுக்கு முன்பு கட்டப்பட்டது. இது 1904 இல் புதுப்பிக்கப்பட்டது. 

இந்த குடும்பங்கள் கோயிலின் குலவர்கள் என்று குறிப்பிடப்படுகின்றன. சுமார் 400–500 ஆண்டுகளுக்கு முன்பு கோவாவிலிருந்து குடிபெயர்ந்த பக்தர்களால் இந்த கோயில் நிறுவப்பட்டது. பிள்ளையாரும், மகாமாயாவும் ( சாந்ததுர்கா ) இங்கு முக்கிய தெய்வங்களாக இருக்கின்றனர்.

## பின்னணி

பொ.ச.1560இல் போர்த்துகீசிய ஆட்சியாளர்கள் பின்பற்றிய விரோத மதக் கொள்கைகளின் காரணமாக, பக்தர்கள் கோவாவை விட்டு வெளியேறினர். சிலைகளை அவர்களுடன் எடுத்துச் செல்ல முடியாததால், அவர்கள் தெய்வங்களின் உடற்பகுதியின் மாதிரியை மட்டும் தங்களுடன் எடுத்துக்கொண்டு பத்கலை அடைந்தனர். உடனடியாக ஒரு கோவிலைக் கட்ட முடியாமல் போனதால், இந்த இரண்டு சின்னங்களையும் ஒரு பக்தரின் கடையில் வைத்திருந்தார்கள். அங்கே தினமும் தெய்வங்களுக்கு பூசை முதலிய சடங்குகளை மேற்கொண்டு வந்தனர். பின்னர், சிராலியில் ஒரு கோயிலைக் கட்டி அதில் இத்தெய்வங்களை 
வைத்து வணங்க ஆரம்பித்தனர். இந்த கோவிலில் “மாலி” என்று அழைக்கப்படும் தனித்துவமான தரிசன சேவை உள்ளது. 

## அருகிலுள்ள ஆர்வமுள்ள இடங்கள்
இக் கோயிலின் அருகே சித்ராபூர் மடமும் முருதீசுவரா கோவிலும் அமைந்துள்ளது. மேலும், கடற்கரையும் உள்ளது. 

## புகைப்படங்கள்

படிமம்:ShiraliMahaGanapathy.jpg|சிராலியிலுள்ள மகா கணபதி
படிமம்:ShiraliMahaMaya.jpg|மகாமாயா
படிமம்:ShiraliBeach.jpg|சிராலி கடற்கரை


## மேற்கோள்கள்

## வெளி இணைப்புகள்

* [GSB Temples](http://www.gsbkonkani.net/TEMPLES/SHIRALI,%20SHRI%20MAHAGANAPATHI%20%20MAHAMAYA%20TEMPLE%20(MGM%20TEMPLE).htm)
பகுப்பு:அம்மன் கோயில்கள்
பகுப்பு:பிள்ளையார் கோயில்கள்
விஜயநாராயணர் கோயில், குண்டுலுபேட்டை

**விஜயநாராயண கோயில்** (*Vijayanarayana Temple*) என்பது இந்தியாவின் கர்நாடக மாநிலத்தின் சாமராசநகர் மாவட்டத்தின் குண்டுலுபேட்டை நகரில் அமைந்துள்ளது. இந்த கோயில் 10ஆம் நூற்றாண்டின் ஆட்சி செய்த மேலை கங்கர்களின் ஆட்சிக்கு முந்தையது. இருப்பினும் இது 15ஆம் நூற்றாண்டில் விஜயநகர காலம் வரை பிற்கால அரசுகளிடமிருந்தும் தொடர்ச்சியான ஆதரவைப் பெற்றுள்ளது. இந்துக் கடவுளான நாராயணனின் (அல்லது விஷ்ணு ) பதிப்பான விஜயநாராயணன் தெய்வத்தை இங்கு அமைப்பதற்கு போசள மன்னர் விட்டுணுவர்தனன் பொறுப்பேற்றார் எனத் தெரிகிறது. 

## கோயில் அமைப்பு
கோவிலிலுள்ள கர்ப்பக்கிருகம் அதன் எதிரே அமைந்துள்ள பக்தர்கள் வணங்குமிடத்துடனும், மண்டபத்துடனும் இணைக்கப்பட்டுள்ளது.   கோயிலின் நுழைவாயிலில் யாளி தூண்கள் வரிசையாக உள்ளன. அவை வீரர்கள் சிங்கங்களின் மேல் சவாரி செய்வது போன்று வடிவமைக்கப்பட்டுள்ளது. இந்தக் கோவிலில் திருமால், கருடன், அனுமன் உள்ளிட்ட தெவங்களுக்கான ஏராளமான சிற்பங்களும் உள்ளன. 
[thumb| விஜயநாராயண கோயிலின் நுழைவாயிலிலுள்ள [யாளி தூண்]]

## மேற்கோள்கள்

## குறிப்புகள்
* 

## வெளி இணைப்புகள்

பகுப்பு:விஜயநகரப் பேரரசு
பகுப்பு:இந்துக் கோயில்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:கர்நாடகாவில் உள்ள கோயில்கள்
பகுப்பு:வைணவ தலங்கள்
பகுப்பு:கர்நாடகாவில் உள்ள வைணவக் கோயில்கள்
இருவர் (தொடர்)

**இருவர்** (ஆங்கிலத் தலைப்பு: தி இன்செப்பரபல்ஸ்) என்பது 2016 ஆம் ஆண்டு ஒளிபரப்பான சிங்கப்பூர் நாட்டு தமிழ்மொழி நாடக மற்றும் மர்ம தொலைக்காட்சி தொடர் ஆகும். குமரன் சுந்தரம் இயக்கிய இத்தொடரை ராஜா தமிழ்மாறன்  தயாரித்திருந்தார். இந்த தொடர் 11 திசம்பர் 2016 ஆம் ஆண்டு முதல் 29 மார்ச்சு 2017 ஆம் ஆண்டு வரை மீடியாக்கார்ப் வசந்தம் அலைவரிசையில்  ஒளிபரப்பாகி, 63 அத்தியாயங்களுடன் நிறைவு பெற்றது.

## கதை
பிரபலமான ஆங்கில எழுத்தாளர் **சகானா**, புதியதாக தனக்கு தோன்றும் தமிழ்க்கதை ஒன்றை எழுதத் தொடங்குகிறார். அந்தக் கதையில் நடப்பது எல்லாம், தன் வாழ்விலும் நடப்பதைக் கண்டு, கதைக்கும் தனக்குமான தொடர்பு வெறும் காகிதத்தோடு முடிவதில்லை என்பதை உணர்கிறார்.

## நடிப்பு
### முக்கிய கதாப்பாத்திரங்கள்
* சகானாவாக இந்திரா சந்திரன்.
* பைரவியாக காயத்திரி சேகரன்
* நந்தாவாக விஷ்ணு ஆனந்த்
* அமரனாக வர்மன் சந்திரமோகன்
* அகிலனாக ஜபு டீன் ஃபாரூக்

### இதர கதாப்பாத்திரங்கள்
* நரேஷாக பாலகுமரன்
* நிவேதாவாக திவ்யா ரவீன்
* பிரதாப்பாக லிங்கம் முத்துசாமி
* பார்வதியாக ஜமுனா ராணி
* சோமுவாக குணசீலன்
* லக்ஷ்மியாக கலையரசி
* நிர்மலாவாக விமலா வேலு
* ராதாவாக விக்னேஸ்வரி சே
* மற்றும் பலர்

## ஒளிபரப்பு
11 திசம்பர் 2016 அன்று இத்தொடரின் முதற்பகுதி ஒரு மணிநேர சிறப்புப்பகுதியாக ஒளிபரப்பானது. மற்ற அனைத்து பகுதிகளும் தோராயமாக இருபது நிமிடங்கள் ஓடக்கூடியவை. மிகுந்த வரவேற்பை அடுத்து இத்தொடரின் இறுதிப்பகுதியும் 29 மார்ச்சு 2017 அன்று ஒரு மணிநேர சிறப்புப் பகுதியாக வெளியானது.

## இசை
இத்தொடரின் பின்னணி இசை **விக்னேஷ் சரவணனனால்** அமைக்கப்பட்டது. இத்தொடரில் இரு பாடல்கள் இடம்பெற்றன. அவை ஒலித்தடப் பட்டியலாக கீழே வரிசைப் படுத்தப் பட்டுள்ளன.

## மேற்கோள்கள்

பகுப்பு:வசந்தம் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் கனவுருப்புனைவு தொலைக்காட்சி தொடர்கள்
பகுப்பு:தமிழ் மர்ம தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2016 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
விகிதமுறுப்படுத்தல் (கணிதம்)

அடிப்படை இயற்கணிதத்தில், ஒரு பின்னத்தின் பகுதியிலுள்ள விகிதமுறா எண்ணை அதாவது பின்னப்படி மூலங்களை நீக்குதல் **விகிதமுறுப்படுத்தல்** (*root rationalisation*) ஆகும்.

ஒரு பின்னத்தின் பகுதியில் படிமூலங்கொண்ட ஒரேயொரு உறுப்பு மட்டும் இருந்தால் எடுத்துக்காட்டாக பின்னத்தின் பகுதி:
:a{\sqrt[n]{x}}^k,
*() எனில் அப்பின்னத்தின் தொகுதி மற்றும் பகுதியை \sqrt[n]{x}^{n - k}, ஆல் பெருக்கி {\sqrt[n]{x}}^n =  எனப் பதிலிட்டு விகிதமுறுப்படுத்தலாம்.  

* எனில், யூக்ளிடிய வகுத்தலைப் பயன்படுத்தி  ( என மாற்ற:
:{\sqrt[n]{x}}^k = x^q\sqrt[n]x^r; 
இதன் பின்னர் மேலே செய்ததுபோல தொகுதி மற்றும் பகுதியை \sqrt[n]{x}^{n - r} ஆல் பெருக்கி விகிர்ஹமுறுப்படுத்தலாம்.

மாறாக பின்னத்தின் பகுதி a+b\sqrt{x}, வடிவிலிருந்தால் தொகுதி மற்றும் பகுதியை a-b\sqrt{x}, ஆல் பெருக்கி பகுதியிலுள்ள பெருக்கலை பங்கீட்டுப் பண்பின்படி விரித்துச் சுருக்கி விகிதமுறுப்படுத்தலாம்.

## வர்க்கமூலம் மற்றும் முப்படிமூல  ஒற்றையுறுப்புப் பகுதியுடைய பின்னங்கள்

எடுத்துக்காட்டு 1:

: \frac{10}{\sqrt{a}}
: \frac{10}{\sqrt{a}} = \frac{10}{\sqrt{a}} \cdot \frac{\sqrt{a}}{\sqrt{a}} = \frac}{\left(\sqrt{a}\right)^2}
: \frac}{\left(\sqrt{a}\right)^2} = \frac{10\sqrt{a}}{a},

எடுத்துக்காட்டு 2:

: \frac{10}{\sqrt[3]{b}}
: \frac{10}{\sqrt[3]{b}} = \frac{10}{\sqrt[3]{b}} \cdot \frac{\sqrt[3]{b}^2}{\sqrt[3]{b}^2} = \frac{\sqrt[3]{b}^3}
:  \frac{\sqrt[3]{b}^3} = \frac{10\sqrt[3]{b}^2}{b},

## ஒன்றுக்கு மேற்பட்ட வர்க்கமூலப் பகுதியுள்ள பின்னங்கள்
ஒரு பின்னத்தின் பகுதியில் இரு வர்க்கமூல உறுப்புகள் இருந்தால் அப்பின்னத்தின் தொகுதி மற்றும் பகுதியை அப்பகுதியின் இணை எண்ணால் (\sqrt{2}+\sqrt{3}\, இன் இணையெண் \sqrt{2}-\sqrt{3}\,) பெருக்கி பின்னத்தை விகிதமுறுப்படுத்தலாம்.

எடுத்துக்காட்டு:

:\frac{3}{\sqrt{3}+\sqrt{5}}
:\frac{3}{\sqrt{3}+\sqrt{5}} \cdot \frac{\sqrt{3}-\sqrt{5}}{\sqrt{3}-\sqrt{5}} = \frac{3(\sqrt{3}-\sqrt{5})}{\sqrt{3}^2 - \sqrt{5}^2}
: \frac{\sqrt{3}^2 - \sqrt{5}^2} = \frac{ 3 (\sqrt{3} - \sqrt{5} ) }{ 3 - 5 } = \frac{ 3( \sqrt{3}-\sqrt{5} )  }{-2}

எடுத்துக்காட்டு 2:

:\frac{7}{1+\sqrt{-5}}
:\frac{7}{1+\sqrt{-5}} \cdot \frac{1-\sqrt{-5}}{1-\sqrt{-5}} = \frac{7(1-\sqrt{-5})}{1^2 - \sqrt{-5}^2} = \frac{ 7 (1 - \sqrt{-5} ) }{ 1 - (-5) } = \frac{ 7 -7\sqrt{5} i }{6}

## மேற்கோள்கள்
இயற்கணிதப் பாடப்புத்தங்களில் இம்முறை காணப்படுகிறது.
*George Chrystal, *Introduction to Algebra: For the Use of Secondary Schools and Technical Colleges* is a nineteenth-century text, first edition 1889, in print (); a trinomial example with square roots is on p.&nbsp;256, while a general theory of rationalising factors for surds is on pp.&nbsp;189&ndash;199.

பகுப்பு:அடிப்படை இயற்கணிதம்
பகுப்பு:பின்னங்கள்
கௌரீசுவரர் கோயில் , ஏலாந்தூர்

**கௌரீசுவரர் கோயில்** (*Gaurishvara Temple*) என்பது இந்திய மாநிலமான கர்நாடகாவின் சாமராசநகர் மாவட்டத்திலுள்ள ஏலாந்தூர் நகரத்தில் அமைந்துள்ள ஒரு இந்துக் கோவிலாகும்.   16 ஆம் நூற்றாண்டின் விஜயநகர இராச்சியத்தின் நிலப்பிரபுத்துவமான ஹடிநாடு தலைமையின் உள்ளூர் தலைவர் சிங்கதெப்ப தேவபூபாலன் என்பவரால் இந்த கோயில் கட்டப்பட்டது. 

## கட்டடக்கலை அம்சங்கள்
கோவில் திட்டம் மிக எளிது. இது ஒரு கர்ப்பக்கிருகம், ஒரு மண்டபம், கிரானைட் தூண்களால் தாங்கி நிற்கும் ஒரு திறந்த மண்டபம் மற்றும் ஒரு பெரிய நுழைவாயில் ஆகியவற்றைக் கொண்டுள்ளது. இதில் வழக்கமான கோபுரம்  என்பது இல்லை. இந்த வகை நுழைவாயில் சமகால பாணியில் சங்கிலி மண்டபம் என்று அழைக்கப்படுகிறது.  இந்துக் கடவுளான சிவனின் உலகளாவிய அடையாளமான இலிங்கத்தை இதன் கருவறை கொண்டுள்ளது. மண்டபத்தில் விஷ்ணு, முருகன், பார்வதி, துர்க்கை, பைரவர், வீரபத்திரர், பிள்ளையார் போன்ற தெய்வங்களின் சன்னதிகளும் உள்ளன. நுழைவாயிலின் சுவர்கள் புராணக் கதைகளையும், காவியங்களின் காட்சிகளையும் சித்தரிக்கும் புடைப்புச் சிற்பங்களால் பெரிதும் அலங்கரிக்கப்பட்டுள்ளன. நுழைவாயிலுக்கு வழங்கப்பட்ட ஒரு அசாதாரண அலங்காரம் கல்லாலான சங்கிலிகளின் தொகுப்புகளாகும். 

## புகைப்படங்கள்

படிமம்:Kannada inscription (17th century) at Gaurishvara temple at Yelandur.jpg|கௌரீசுவரர் கோவிலில் 17 ஆம் நூற்றாண்டைச் சேர்ந்த கன்னட கல்வெட்டு
படிமம்:Kannada inscription (17th century) at Gaurishvara temple at Yelandur 1.jpg|கௌரீசுவரர் கோவிலில் 17 ஆம் நூற்றாண்டைச் சேர்ந்த கன்னட கல்வெட்டு
படிமம்:Ornate pillars in Gaurishvara temple at Yelandur.JPG| வளைவு மண்டபத்தினுள் அலங்கரிக்கப்பட்ட தூண்கள் படிமம்:Wall relief sculptures in Gaursihavara temple at Yelandur.JPG|கௌரீசுவரர் கோவிலில் சுவர் புடைப்பு சிற்பங்கள்
படிமம்:Wall relief in Gaurishvara temple at Yelandur.JPG| கௌரீசுவரர் கோவிலில் சுவர் புடைப்பு சிற்பங்கள்


## மேற்கோள்கள்

* 
பகுப்பு:விஜயநகரப் பேரரசு
பகுப்பு:இந்துக் கோயில்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:கர்நாடகாவில் உள்ள கோயில்கள்
பகுப்பு:கர்நாடகாவில் உள்ள சிவன் கோயில்கள்
கிரியான் மாவட்டம்

**கிரியான்** (); () என்பது மலேசியா, பேராக் மாநிலத்தில் ஒரு நிர்வாக மாவட்டம் ஆகும். பேராக் மாநிலத்தின் வடமேற்குப் பகுதியை உள்ளடக்கியது. இதன் வடக்கே பினாங்கு; கெடா மாநிலங்கள் உள்ளன. முக்கிய நகரம் பாரிட் புந்தார். 

பினாங்கு மாநிலத்தின் தலைநகரான ஜார்ஜ் டவுன் நகருக்குத் தென்கிழக்கில் 37 கி.மீ (23 மைல்) தொலைவில் இந்த மாவட்டம் அமைந்து உள்ளது.

கிரியான் மாவட்டம் பினாங்கு மாநிலத்திற்கு மிக அருகாமையில் இருக்கிறது. அதனால் மலேசியாவின் இரண்டாவது பெரிய நகரமான பினாங்கின் ஒரு பகுதியாகவே இந்த மாவட்டம் கருதப் படுகிறது. பேராக் மாநிலத்தில் மிகுதியாக நெல் பயிராகும்  இடங்களில்களில் இந்த மாவட்டமும் ஒன்றாகும்.

1850-ஆம் ஆண்டுகளில் இந்த மாவட்டத்தின் சுற்றுப் பகுதிகளில் காபி; கரும்பு தோட்டங்கள் திறக்கப் பட்டன. அந்தத் தோட்டங்களில் வேலை செய்வதற்கு தமிழ்நாட்டில் இருந்து ஆயிரக்கணக்கான தமிழர்கள் அழைத்து வரப்பட்டார்கள். 
தீபகற்ப மலேசியாவில் அதிகமாகத் தமிழர்கள் வாழும் மாவட்டங்களில் கிரியான் மாவட்டமும் ஒன்றாகும். பாகன் செராய் நகரத்தில் இந்தியர்கள் கிராமம் (Kampung India) எனும் பெயரில் ஒரு கிராமமே உள்ளது.

## நிர்வாகப் பிரிவுகள்

கிரியான் மாவட்டம் 8 துணை மாவட்டங்களாகப் பிரிக்கப்பட்டு உள்ளன. அவையாவன: 

* பாரிட் புந்தார் 
* பாகன் தியாங் 
* தஞ்சோங் பியாண்டாங் 
* கோலா குராவ் 
* பெரியா 
* பாகன் செராய் 
* குனோங் செமாங்கோல் 
* செலின்சிங்

## மக்கள் தொகை புள்ளிவிவரங்கள்

பின்வரும் புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது. [1]

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) கிரியான் தொகுதிகளின் பட்டியல். நாடாளுமன்றத்தின் மக்களவை, டேவான் ராக்யாட் என்று அழைக்கப் படுகிறது. கோலாலம்பூரில் நாடாளுமன்ற மாளிகை உள்ளது. நாடாளுமன்றக் கூட்டங்கள் அங்கு நடைபெறுகின்றன. 


## பேராக் மாநிலச் சட்டமன்றம்
பேராக் மாநிலச் சட்டமன்றத்தில் கிரியான் மாவட்டப் பிரதிநிதிகள்:


## மேற்கோள்கள்

## வெளி இணைப்புகள்
* Department of Statistics Malaysia 2010 census.
* Rancangan Tempatan Daerah Kerian 2020 

## மேலும் காண்க

பகுப்பு:பேராக்
பகுப்பு:பேராக் மாவட்டங்கள்
நர்க்கொண்டம் மூஞ்சூறு

**நர்க்கொண்டம் மூஞ்சூறு** *(Narcondam Shrew)(குரோசிடுரா நர்க்கொண்டமிகா)* என்பது வெள்ளை பற்களுடைய மூஞ்சூறு ஆகும். இது சோரிசிடே குடும்பத்தினைச் சார்ந்த பாலூட்டிச் சிற்றினம்.

## விளக்கம்
நர்க்கொண்டம் மூஞ்சுறு இந்தியாவின் அந்தமான் நிகோபார் தீவு கூட்டத்தினைச் சார்ந்த நர்க்கொண்டம் தீவுகளில் மட்டுமே வாழக்கூடிய அகணிய உயிரியாகும். இந்த சிறிய சுண்டெலி போன்ற மூஞ்சூறு அண்மையில் கண்டறியப்பட்டது. இதன் மூலம் இந்தியாவில் காணப்படும் மூஞ்சூறு சிற்றினங்களின் எண்ணிக்கை 11லிருந்து 12 ஆக அதிகரித்துள்ளது. இவை காட்டில் இலை அடுக்குகளில் கீழ் வாழ்கின்றன. இவற்றின் முதன்மை உணவு பூச்சிகள் ஆகும். இருசொற்பெயரிடலில் சிற்றினப்பெயரானது இந்த இனம் சேகரிக்கப்பட்ட நர்க்கொண்டம் தீவு என்பதை நினைவு படுத்தும் விதமாக வைக்கப்பட்டது.

## மேற்கோள்கள்

பகுப்பு:Articles with 'species' microformats
பகுப்பு:இந்தியப் பாலூட்டிகள்
பகுப்பு:மூஞ்சூறு
பகுப்பு:அகணிய உயிரிகள்
பகுப்பு:இந்திய அகணிய உயிரிகள்
தக்காளி சீனிவாசன்

**தக்காளி சீனிவாசன்** (*Thakkali Srinivasan*, இறப்பு:10 மார்ச் 2026) என்பவர் ஒரு இந்திய திரைப்பட இயக்குநர், இசைக்கலைஞர், தயாரிப்பாளர் ஆவார். இவர் குறிப்பாக தமிழ்த் திரைப்படங்களில் பணியாற்றியுள்ளார். இவரது படங்கள் பெரும்பாலும் திகில் அல்லது கொலை மர்ம கதைக்களங்களை உள்ளடக்கியது.

## தொழில்
தக்காளி சீனிவாசன் தயாரிப்பாளராக தனது தொழில் வாழ்க்கையைத் தொடங்கினார். வேலு பிரபாகரன் இயக்கிய அறிவியல் புனைகதை திரைப்படமான *[[நாளை மனிதன்]]* (1989) என்ற படத்தை தயாரித்தார். அப்படமானது வெற்றி பெற்றது. நாளை மனிதனின் அடுத்த பாகமாக *[[அதிசய மனிதன்]]* (1990) என்ற படத்தை வேறு நடிகர்களைக் கொண்டு தயாரித்தார். ஆனால் படம் வணிக ரீதியாக சிறப்பாக வரவில்லை. பிரேமியுடன் சேர்ந்து, பிரேமி-சீனி என்ற பெயரில் இரட்டையராக இவர் படங்களுக்கு இசையமைத்துள்ளார். அதைத் தொடர்ந்து, 1990களில் இரண்டு படங்களை இயக்கியுள்ளார். அவை நாசரைக் கொண்டு திகில் படமான *[[ஜென்ம நட்சத்திரம்]]* (1991) மற்றும் ரகுவரனுடன் முக்கியக் கதாபாத்திரத்தில் நடித்த மர்ம கொலை படமான *[[விட்னஸ் (1995 திரைப்படம்)|விட்னஸ்]]* (1995) போன்றவை ஆகும். 1990களின் பிற்பகுதியில் பாண்டியராஜன் நடிக்க மாறுவேடம் என்ற பெயரில் படத் தயாரிப்புப் பணியைத் தொடங்கினார், ஆனால் பின்னர் படப்பணிகள் நிறுத்தப்பட்டன.

2001-ஆம் ஆண்டில், இவர் லிவிங்ஸ்டன், ஸ்ரீமன், ரியாஸ் கான் ஆகியோரைக் கொண்டு மற்றொரு கொலை மர்மப் படமான அசோக வனம் என்ற படத்தை தயாரித்தார். அப்படமானது கலவையான விமர்சனங்களைப் பெற்றது. தி இந்து பத்திரிகையைச் சேர்ந்த ஒரு விமர்சகர், "முதல் பாதியில் திரைக்கதை நன்றாக இருக்கிறது, ஆனால் இரண்டாவது பாதியில் தொய்வு ஏற்பட்டுள்ளது" என்று குறிப்பிட்டார். பின்னர் இவர் கனல் கண்ணன் நடித்த *[[சற்றுமுன் கிடைத்த தகவல்]]* (2009) என்ற திரைப்படத்தில் பணியாற்றத் தொடங்கினார், ஆனால் இடையில் தயாரிப்பாளர் அறிமுக இயக்குநர் புவனை இவருக்குப் பதிலாக மாற்றினார். இவரது சமீபத்திய வெளியீடு *[[அடுத்தது]]* (2011), ஒரு பாலைவன தீவில் உண்மைநிலை நிகழ்ச்சி போட்டியாளர்களைப் பற்றிய ஒரு பரபரப்பூட்டும் திரைப்படம். அதில் ஸ்ரீமன் முக்கியக் கதாபாத்திரத்தில் நடித்தார்.

## திரைப்படவியல்

## மேற்கோள்கள்

பகுப்பு:2026 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படத் தயாரிப்பாளர்கள்
கனகாசலபதி கோயில், கனககிரி

வலது|thumb|250x250px| கொப்பாள் மாவட்டத்தில் கனககிரியில் உள்ள பிரதான நுழைவாயிலிருந்து கனகாசலபதி கோயிலின் காட்சி
**கனகாசலபதி கோயில்** (*Kanakachalapathi Temple*) என்பது திருமாலுக்கு அர்ப்பணிக்கப்பட்ட 16ஆம் நூற்றாண்டைச் சேர்ந்த இந்துக் கோவிலாகும். இது இந்தியாவின் கர்நாடக மாநிலத்தில் கொப்பள் மாவட்டத்தின் கங்காவதி வட்டத்திலுள்ள கனககிரி நகரில் அமைந்துள்ளது. பழங்காலத்தில் "சுவர்ணகிரி" ("தங்கமலை") என்று அழைக்கப்பட்ட கனககிரி கொப்பளிலிருந்து 3 கி.மீ. தொலைவிலும், பெங்களூர் நகரத்திற்கு வடக்கே 380 கி.மீ தொலைவிலும், பெல்காம் நகரத்திற்கு கிழக்கே 200 கி.மீ. தொலைவிலும் அமைந்துள்ளது.

## பின்னணி
கனககிரி அதன் தற்போதைய பெயரை அங்கு தவம் செய்த இந்து துறவியான கனக முனியிடமிருந்து பெறப்பட்டதாக ஒரு கதை இருக்கிறது. வரலாற்று முக்கியத்துவம் வாய்ந்த கொப்பள் நகரம், பண்டைய கல்வெட்டுகளில் கோபனா என்று அழைக்கப்பட்டது. இதன் அருகிலுள்ள கிராமங்களான பாலிகுண்டு மற்றும் கவிமாதா ஆகிய இடங்களில் பேரரசர் அசோகரின் (கி.மு. 3 ஆம் நூற்றாண்டு) இரண்டு கல்வெட்டுகள் கண்டுபிடிக்கப்பட்டதால் தொல்பொருள் முக்கியத்துவம் வாய்ந்தது. மௌரியப் பேரரசு முடிவுக்கு வந்த பின்னர் தக்காணத்தின் பல ஆட்சி பகுதிகள் குறிப்பிடத்தக்க வம்சாவளியினரின் கைகளிலிருந்து சாதவாகனர்களிடமும், மேலை கங்கர்களிடமும், போசளர்களிடமும், சாளுக்கியர்களிடமும் சென்றது. முதலாம் அமோகவர்சனால் (பொ.ச. 814-878) எழுதப்பட்ட  ஆரம்பகால கன்னட இலக்கியமான 'கவிராஜமர்கா' என்ற நூலில், 'விதித மகா கோபனா நகரம்' என்ற வாக்கியத்தில் கொப்பாளைப் பற்றி குறிப்பிடுகிறார்.

## கோயில் அமைப்பு
கனகாசலபதி கோயில் விஜயநகரக் கட்டிடக்கலைக்கும் திராவிடக் கட்டிடக்கலைக்கும் ஒரு எடுத்துக்காட்டாகும். இது இந்தியத் தொல்பொருள் துறையின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாகும். இக்கோயில் ஆளும் நிலப்பிரபுக்களான பாளையக்காரர்கள் அல்லது நாயக்கர்களால் கட்டப்பட்டது. கோயில் வளாகத்தில் விசாலமான  மண்டபம், பிரம்மாண்டமான யாளி தூண்கள் ஆகியவற்றைக் கொண்டுள்ளது. மூன்று நுழைவாயில்களில் நன்கு கட்டப்பட்ட கோபுரங்கள் காணப்படுகின்றன கோயிலில் உள்ள சிற்பங்களில் புராண உருவங்களும், கறுப்புக் கல்லில் மன்னர்களும், இராணிகளும் அடங்குவர். கோயிலின் பிரபலத்தை ஒரு உள்ளூர் பழமொழி இவ்வாறு கூறுகிறது: "கண்கள் உள்ளவர்கள் கனககிரியையும், கால்கள் உள்ளவர்கள் அம்பியையும் பார்க்க வேண்டும்."  பிப்ரவரி மற்றும் மார்ச் மாதங்களில், பங்குனி பருவத்தில், கோயிலில் "கனகாசலபதி திருவிழா"  என்ற பிரபலமான திருவிழா நடைபெற்கிறது.

## புகைப்படங்கள்


File:View from the courtyard looking in to the open mantapa of Kanakachalapathi temple at Kanakagiri in the Koppal district.JPG|கோயிலின் முற்றம்
படிமம்:Large open mantapa with Yali pillars in the Kanakachalapathi temple at Kanakagiri in the Koppal district.JPG|கோயிலில் யாளி தூண்களுடன் பெரிய மண்டபம்
படிமம்:Rear view of the Kanakachalapathi temple at Kanakagiri in the Koppal district.JPG|கோயிலின் பின்புறக் காட்சி
படிமம்:Kannada inscription in the Kanakachalapathi temple at Kanakagiri in the Koppal district.JPG|கோவிலில் 16 ஆம் நூற்றாண்டைச் சேர்ந்த கன்னடக் கல்வெட்டு


## மேலும் காண்க

* விஜயநகரப் பேரரசு
* விஜயநகரக் கட்டிடக்கலை
* அம்பி
## மேற்கோள்கள்

பகுப்பு:விஜயநகரப் பேரரசு
பகுப்பு:கர்நாடகத்தில் சுற்றுலாத் துறை
பகுப்பு:Coordinates on Wikidata
பகுப்பு:கர்நாடகாவில் உள்ள சிவன் கோயில்கள்
பகுப்பு:இந்துக் கோயில்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:கர்நாடகாவில் உள்ள கோயில்கள்
முவாலிம் மாவட்டம்

**முவாலிம்** (); () என்பது மலேசியா, பேராக் மாநிலத்தில் உள்ள பதினொன்றாவது மாவட்டம் ஆகும். இந்த மாவட்டம் சிலாங்கூர் மாநிலத்தின் எல்லையில் பேராக் மாநிலத்தின் தென்கிழக்கு முனையில் அமைந்து உள்ளது. முவாலிம் மாவட்டத்தில் உள்ள முக்கிய நகரங்கள் தஞ்சோங் மாலிம்; சிலிம் ரீவர்; புரோட்டோன் சிட்டி.

பேராக் மாநிலத்தின் தற்போதைய சுல்தான் நஸ்ரின் முயிசுடீன் ஷா அவர்கள் (Sultan Nazrin Muizzuddin Shah) 2016 ஜனவரி 11-ஆம் தேதி, தஞ்சோங் மாலிம் மாவட்ட மன்றக் கட்டிடத்தில், முவாலிம் மாவட்டம் தோற்றுவிக்கப் படுவதாக அறிவித்தார். இந்த முவாலிம் மாவட்டம் முன்பு பத்தாங் பாடாங் மாவட்டத்தின் ஒரு பகுதியாக இருந்தது. இந்த மாவட்டம் 93,435 ஹெக்டர் நிலப்பரப்பை உள்ளடக்கியது.

## பொது

முவாலிம் என்பது ஓர் அரபுச் சொல். "ஆசிரியர்" என்று பொருள். சுல்தான் இட்ரிஸ் கல்விப் பல்கலைக்கழகம் இங்கு இருப்பதால் முவாலிம் எனும் பெயர் வழங்கப்பட்டது. இந்தப் பல்கலைக்கழகம் பிரித்தானியக் காலனித்துவ காலத்தில் இருந்து பல்லாயிரம் ஆசிரியர்களை உருவாக்கி உள்ளது.

## நிர்வாகப் பிரிவுகள்

முவாலிம் மாவட்டம் இரு துணை மாவட்டங்களாகப் பிரிக்கப்பட்டு உள்ளது, அவை:

உலு பெர்ணம் (கிழக்கு மற்றும் மேற்கு)
சிலிம் ரீவர்

உலு பெர்ணம் துணை மாவட்டத்தின் கிழக்கு மேற்கு பகுதிகள் சிலாங்கூர் மாநிலத்தின் ஒரு பகுதியான உலு பெர்ணம் நகரத்தால் பிரிக்கப்பட்டு உள்ளன.

## மலேசிய நாடாளுமன்றம்

முவாலிம் மாவட்டத்தில் ஒரே ஒரு நாடாளுமன்றத் தொகுதி. தஞ்சோங் மாலிம் நாடாளுமன்றத் தொகுதி. இந்தத் தொகுதி முவாலிம் மாவட்டத்தை முழுமையாக உள்ளடக்கியது. அதே வேளையில் பேராக் மாநில சட்டமன்றத்திற்கு இந்த மாவட்டம் இரண்டு மாநிலத் தொகுதிகளை வழங்குகிறது.




## பேராக் மாநிலச் சட்டமன்றம்
பேராக் மாநிலச் சட்டமன்றத்தில் முவாலிம் மாவட்டத்தின் பிரதிநிதிகள்


## மேற்கோள்கள்

## வெளி இணைப்புகள்
* 

பகுப்பு:பேராக்
பகுப்பு:பேராக் மாவட்டங்கள்
ஆரிய வேளாளர்

**ஆரிய வெள்ளாளர்கள்** என்போர் வெள்ளாளரில் வரும் ஒரு உட்பிரிவினர் ஆவர். இவர்கள் பழனியில் மட்டுமே தற்போது வாழ்கின்றார்கள். இவர்கள் பிள்ளை என்ற பட்டத்தை மட்டுமே பயன்படுத்துகின்றனர்.

## பெயர்க்காரணம்
ஆரிய என்றால் உயர்ந்த என்ற பொருள் உண்டு. பழனி மலையில் **(வையாபுரி நாட்டில்)** உயர்ந்த இடத்தில் வாழ்பவர்கள் என்ற பொருளில் **ஆரிய வேளாளர்** என அழைக்கப்படுகின்றனர்.

## மக்கள் தொகை
இந்த ஆரிய வெள்ளாளர்கள் முன்னர் கன்னியாகுமரி முதல் பழனி வரை பரவி வாழ்ந்துள்ளனர். தற்போது பழனியில் மட்டுமே வாழ்கிறார்கள். எனவே இவர்களது மக்கள் தொகையும் குறைவே ஆகும்.

## பணிகள்
இவர்கள் முன்னர் காலத்தில் அரசர்களுக்கு மட்டும் சித்த வைத்தியம் பார்த்ததாக கூறுகின்றார்கள். மேலும் பரம்பரை சித்தவைத்திய கலைக்கான பழங்கால குறிப்புகளை தற்பொழுதும் கூட சிலர் ஓலைச்சுவடிகளில் எழுதி வைத்து பாதுகாத்து வருகிறார்கள்.

இராஜபாளையத்தை ஆண்ட சத்திரிய ராஜீக்களின் அரசில் கணக்குப் பிள்ளையாகவும், நாட்டாமையாகவும் சாத்தூர், இராஜபாளையம், விருதுநகர் பகுதிகளில் இருந்துள்ளனர்.

## தமிழக சாதிப்பட்டியலில்
ஆரிய வெள்ளாளர்கள் தமிழக அரசின் சாதி பட்டியலில் முற்படுத்தப்பட்ட பிரிவில் (FC) வரிசை எண் 705 இல் ஆரியர் என்ற பெயரில் வருகின்றனர். இவர்கள் தங்களை ஆரிய வெள்ளாளர் என அறிவிக்க வேண்டும் என்று கோரிக்கை வைத்துள்ளனர்.

## உணவுமுறை
ஆரிய வெள்ளாளர்கள் சைவ உணவுமுறை பழக்கத்தையே கொண்டுள்ளனர். தங்களது குலதெய்வம், வீட்டுத்தெய்வம் மற்றும் தாங்கள் கட்டிய கோவில் தெய்வங்களுக்கு சைவப்படையல் மட்டுமே படைக்கின்றனர்.

## திருமணமுறை
ஆரிய வெள்ளாளர்கள் தங்களது திருமண முறையை கொங்கு வெள்ளாளர்கள், பாண்டிய வெள்ளாளர்கள் போல கூட்டமுறையை பயன்படுத்தி திருமணம் பேசி முடித்து திருமணம் புரிகின்றனர். (கூட்டம்-கோத்திரம்)

ஒரே கூட்டத்தை சார்ந்த ஆரிய வெள்ளாளர்கள் பங்காளிகள் ஆவர். இவர்கள் தங்களுக்குள் திருமணம் செய்து கொள்வது இல்லை. வேறு வேறு கூட்டத்தை சார்ந்த ஆரிய வெள்ளாளர்கள் மட்டுமே திருமணம் புரிகின்றனர்.

## ஆரிய வேளாளர்களின் கூட்டப்பெயர்கள்
* வண்டிக்காரன் கூட்டம்
* கணக்குபிள்ளை கூட்டம்
* சப்பாணி கூட்டம்
* பண்ணைக்கார கூட்டம்
* ஓவள கவுண்டன் கூட்டம் 
* பண்டுத்தாரர் கூட்டம்

மேலே உள்ள ஆறு (6) கூட்டங்கள் மட்டுமே புழக்கத்தில் உள்ளது.

## மேலும் பார்க்க
* சோழிய வெள்ளாளர்
* திருநீற்று வேளாளர்
* ஆதிகாராள வேளாளர்
* சேரகுல வேளாளர்
* பாண்டிய வெள்ளாளர்
* கொங்கு வேளாளர்
* நன்குடி வேளாளர்

## [[இலங்கை வெள்ளாளர்|மேற்கோள்கள்]]
இலங்கை (ஈழம்) வெள்ளாளர்

பகுப்பு:தமிழரில் சாதிகள்
பகுப்பு:வேளாளர்
திருநீற்று வேளாளர்

**திருநீற்று வெள்ளாளர்கள்** என்போர் வெள்ளாளரில் ஒரு உட்பிரிவினர் ஆவர், ஆனால் மிகச்சிறுமையினர் ஆவர். இவர்கள் தஞ்சாவூர், புதுக்கோட்டை, இராமநாதபுரம் என மூன்று மாவட்டங்களில் 10 ஊர்களில் மட்டுமே தற்பொழுது வாழ்கின்றனர்.

இவர்கள் வாழும் பகுதி **மிழலை நாடு (மிழலை கூற்றம் அல்லது மிழலை கோட்டம்)** என அழைக்கபடுகிறது.

## பட்டங்கள்
* அம்பலக்காரர்
* பிள்ளை
* தொண்டைமான்
* பல்லவராயர் 

போன்ற பட்டங்கள் உள்ளன. ஆனால் தற்பொழுது பிள்ளை பட்டம் மட்டுமே நடைமுறையில் பயன்படுத்தி வருகின்றனர்.

## தமிழக சாதிப்பட்டியலில்
தமிழக சாதி பட்டியலான முற்படுத்தப்பட்ட பிரிவு (Forward Caste) அல்லது பிற்படுத்தப்பட்ட பிரிவு (Backward Class) அல்லது மிகவும் பிற்படுத்தப்பட்ட பிரிவு (Most Backward Class) என எதிலும் திருநீற்று வெள்ளாளர் என்ற சாதியை தமிழக அரசு சேர்க்காதது மிகப்பெரிய வரலாற்று பிழையாகும். இன்று வரை திருநீற்று வெள்ளாளர்கள் தங்களை தமிழக அரசின் சாதி பட்டியலில் ஏதாவது ஒரு பிரிவில் தங்கள் சாதியையும் இணைக்கக்கோரி அரசுக்கு வேண்டுக்கோள் விடுத்து வருகின்றனர்.

## திருநீற்று வெள்ளாளர்கள் வாழும் ஊர்கள்
### புதுக்கோட்டை மாவட்டம்
* முத்துக்குடா
* இராஜகுமாரம்பாள் சத்திரம் (மீமிசல்)  
* இரா.புதூர் என்ற இரா.புதுப்பட்டிணம்
### தஞ்சாவூர் மாவட்டம்
* வல்லவன்பட்டிணம்
* சோமநாதம்பட்டிணம்
* அதிராம் பட்டிணம்
### இராமநாதபுரம் மாவட்டம்
* தீர்த்தாண்டதானம்
* ஓரியூர்
* பெருவாக்கோட்டை
* அடுத்தக்குடி

## உணவு மற்றும் திருமண முறை
### உணவு முறை
திருநீற்று வெள்ளாளர்கள்  சுத்த சைவ உணவையே உண்கின்றனர்,
குல தெய்வங்களுக்கு கூட சைவ படையல் மட்டுமே படைக்கின்றனர். 

### திருமண முறை
இவர்கள் கோத்திரம் என்பதை கிளை என்ற முறையில் பயன்படுத்தி வருகின்றனர் தற்பொழுதும். கிளை பார்த்து தான் திருமணம் புரிகின்றனர்.
பங்காளி கிளைகளுக்குள் திருமணம் புரிவதில்லை.

### தாலியின் பெயர்
திருநீற்று வெள்ளாளர்கள் பயன்படுத்தும் தாலியின் பெயர் பாப்பாரத்தாலி ஆகும்.

## சமயம்
இவர்கள் இந்து மதத்தில் ஒரு பிரிவான சைவ சமயத்தை மட்டுமே பின்பற்றுகின்றனர். இவர்கள் சைவ மடங்களுக்கு சென்று தீட்சை பெறுகின்றனர். இவர்கள் தீவிர சைவர்கள் ஆவர்.

## திருநீற்று வெள்ளாளர்களின் கோத்திரங்கள் (கிளைப்பெயர்கள்)
* தோட்டாரம் (தொண்டைமான்) கிளை
* வழிகொண்டான் கிளை
* வளம்பெத்தான் கிளை
* வாடாபுரி கிளை
* நந்தங்கிளை
* காக்கா கிளை
* பொறிச்சான்கிளை
* ஆணைக்காரன் கிளை

## மேலும் பார்க்க
* ஆரிய வேளாளர்
* சோழிய வெள்ளாளர்
* ஆதிகாராள வேளாளர்
* சேரகுல வேளாளர்
* பாண்டிய வெள்ளாளர்
* கொங்கு வேளாளர்
* நன்குடி வேளாளர்

பகுப்பு:சாதிகள்
பகுப்பு:வேளாளர்